બીજા હાફમાં ફરી એક વાર ભારતે વિશ્વ ચેમ્પિયન ઓસ્ટ્રેલિયાની ટીમની જોરદાર પરીક્ષા લીધી. બીજો હાફ શરૂ થયાની થોડી જ સેકન્ડમાં ઓસ્ટ્રેલિયાને પેનલ્ટી કોર્નર મળ્યો, પરંતુ આજે ભારતીય ગોલકીપર અને ડિફેન્સ જ તૈયારી સાથે મેદાનમાં ઊતર્યા હતા. એ તક પણ ઓસ્ટ્રેલિયાએ ગુમાવી દીધી હતી. મેચની અંતિમ ૧૫ મિનિટની રમતની શરૂઆત રોમાંચક રીતે થઈ. લંડનના વેલી પાર્કના આ મેદાનમાં મોટી સંખ્યામાં ભારતીય ચાહકો પોતાની ટીમનું સમર્થન કરવા પહોંચ્યા હતા. ત્રીજો ક્વાર્ટર શરૂ થતાં જ ઓસ્ટ્રેલિયન દિગ્ગજ ડોસનને યલો કાર્ડ દેખાડવામાં આ‍વ્યું અને તેણે ૧૦ મિનિટ માટે મેદાનની બહાર જવું પડ્યું. ત્યાર પછીની કેટલીક મિનિટો સુધી ભારતીય ખેલાડીઓએ એક પણ ગોલ થવા દીધો નહોતો અને મેચ ૦-૦થી ડ્રો રહેતા પેનલ્ટી શૂટમાં ચાલી ગઈ હતી.